תחנת הרכבת נמל התעופה בן-גוריון

תחנת הרכבת נמל התעופה בן-גוריון, היא תחנת נוסעים של רכבת ישראל הממוקמת בנמל התעופה בן-גוריון על מסילת ירושלים–גנות, ומשרתת את עובדי הנמל ואת הנוסעים, וכן את הנוסעים למרכז העסקים והכנסים איירפורט סיטי הפועל בסמוך.

בשנת 2025 עברו בתחנה 4.7 מיליון נוסעים והיא התחנה השביעית של רכבת ישראל בנפח פעילותה.

היסטוריה
תחנת הרכבת נבנתה כחלק מבניין טרמינל 3 בנתב"ג בתכנונו של אדריכל צבי לישר, משרד לישר-אלדר אדריכלים.

התחנה נפתחה ב-10 באוקטובר 2004, מספר שבועות לפני שהחל לפעול טרמינל 3, אולם הפרויקט הסתיים, לאחר השלמות ביצוע של הקבלנים בפרויקט, בשנת 2015. היא נבנתה כחלק מפרויקט A1 לבניית קו הרכבת החדש לירושלים. בתחילה התחנה שימשה כתחנת קצה לרכבות המגיעות מצפון; בהמשך נחנכה המסילה עד לתחנת הרכבת פאתי מודיעין.

בחורף של דצמבר 2013, עקב גשמים עזים, קרס קיר דופן של אפיק נחל שפירים, ומי הנחל הציפו את מנהרת שפירים בה עובדת המסילה. נגרם נזק חמור לקווי התקשורת ולמסילה עצמה והיא הושבתה למשך זמן רב.

התחנה שימשה כתחנת הקצה של קו הרכבת החדש לירושלים החל מפתיחתו של הקו ב-20 בספטמבר 2018 ועד 21 בדצמבר 2019 עם השלמת תשתית החשמול ופתיחת הקו עד תחנת הרכבת תל אביב – ההגנה.

התחנה נסגרה ברבעון הראשון של שנת 2020 עקב התפשטות מגפת הקורונה. אולם לאחר יותר משנה לאחר סגירת התחנה, התחנה חזרה לפעילות באפריל 2021.

מבנה התחנה
בתחנה מסילה כפולה משני צידי רציף אי - מסילה מערבית (צמודה לרציף מס' 1) ומסילה מזרחית (צמודה לרציף מס' 2). בתחנה יש מעליות, דרגנועים ומדרגות המובילים לאולמות הנוסעים בטרמינל 3. גג התחנה מתפקד כרחבת כניסה לטרמינל 3.

בספטמבר 2018 פרסה חברת SEMI ישראל תשתית חשמול עילי בתחנה (זו התחנה השנייה שחושמלה בארץ). המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

דרומית לתחנת נתב"ג קיימת תחנה תפעולית.

מרכז|450px|תרשים התחנה

שירות הרכבות בתחנה

בתחנה עוצרות שתי רכבות בשעה לכל כיוון בקו מודיעין מרכז - נהריה. לקו קיימת לעיתים חלופה מקוצרת המסתיימת ויוצאת בתחנה זו ואינה ממשיכה למודיעין.
בתחנה עוצרות שתי רכבות בשעה לכל כיוון בקו ירושלים יצחק נבון - הרצליה. בעתיד תגדל התדירות ל-3 רכבות ובעתיד הרחוק ל-5. לקו קיים גם חלופה מקוצרת שמסתיימת ויוצאת מתחנה זו ולא ממשיכנה לירושלים.
תחנה זו היא תחנת הקצה של רכבות הלילה בקו נתב"ג - תל אביב - חיפה - נהריה.
בעבר עצרו בתחנה גם הרכבות בקו באר שבע מרכז - לוד - נתב"ג - ההגנה, אולם השירות הופסק. בעתיד, עם הגדלת מספר הרכבות בין לוד לבאר שבע, צפויות חלק מהרכבות לשוב ולעבור בתחנה.
החל מ-18 בספטמבר 2022 פועלות רכבות לילה בימים ראשון, שני, שלישי וחמישי בין התחנות ירושלים יצחק נבון, נמל התעופה בן-גוריון, תל אביב סבידור מרכז והרצליה. בימי רביעי הרכבות מתחילות ומסיימות את נסיעתן בתחנת נמל התעופה בן-גוריון.

קווי אוטובוס היוצאים מהתחנה

+קומפעילמסלולמיקוםהערות נוספותשאטלרש"תטרמינל 1 - משרד הנהלה ראשי (לכיוון טרמינל 3) - חניונים (לכיוון טרמינל 3) - טרמינל 3קומה 0♿ פנימי. ללא תשלוםשאטלטרמינל 3 - חניון טווח ארוךקומה 0♿ פנימי. ללא תשלום9אגדנתב"ג טרמינל 3 - נתב"ג טרמינל 1 - צומת אל על - כביש 453 - בית נבאללה - כביש 453 - צומת אל על - נתב"ג טרמינל 1 - נתב"ג טרמינל 3קומה 2♿ סיבובי13קוויםנתב"ג טרמינל 3 - נתב"ג טרמינל 1 - צומת אל על - כביש 453 - שוהםקומה 2239נתב"ג טרמינל 3 - נתב"ג טרמינל 1 - ממ"ן - צומת אל על - לוד - רמלהקומה 2330אפיקיםנתב"ג טרמינל 3 - נתב"ג טרמינל 1 - צומת אל על - ראשון לציון - נס ציונה - יבנה - אשדודקומה 2מאסף444מטרופוליןנתב"ג טרמינל 3 - נתב"ג טרמינל 1 - כביש 453 - שוהם - צומת מחצבות - צומת אלעד - ראש העין - מחלף ג'לג'וליה - כפר סבא - צומת רעננהקומה 2מאסף445נתב"ג טרמינל 3 - נתב"ג טרמינל 1 - תל אביב יפוקומה 2ישיר446נתב"ג טרמינל 3 - נתב"ג טרמינל 1 - צומת אל על - יהוד - קריית אונו - פתח תקווהקומה 2מאסף469תל אביב יפו - נתב"ג טרמינל 3 - נתב"ג טרמינל 1 - קריית גת - באר שבעקומה 2יוצא ממסוף 2000, פעיל בשעות הלילה בלבד.476קוויםלוד - נתב"ג טרמינל 3 - יהוד - תל אביב-יפוקומה 2בשעות הערב בלבד485דרך אגדנתב"ג טרמינל 3 - נתב"ג טרמינל 1 - ירושליםקומה 2ישיר

גלריה

תכנון עתידי

בעתיד תחובר המסילה המזרחית אל מערך המסילות הקיים בתחנה במחלף מסילתי, בנוסף לקו הרכבת המהיר לירושלים. עם ביצוע ההתחברות יהווה אזור נתב"ג צוואר בקבוק ברשת המסילות ולפיכך נדרש ביצוע תוכנית שדרוג לתחנה כדי להגדיל את קיבולת הרכבות, את הגמישות התפעולית ברשת המסילות ואת הנגישות לנתב"ג. בפברואר 2016 הקציב משרד התחבורה תקציב לקידום התכנון של הפרויקט. הפרויקט נמצא כעת בשלב תכנון מפורט על ידי חברת ח.פ.ת במטרה להתחיל בביצוע כבר ב-2020.

לתוכנית השדרוג עלות כוללת של כ-1.6 מיליארד ש"ח והיא כוללת הוספת שתי מסילות רכבת חדשות לאורך מקטע של 6 ק"מ דרומית לשתי המסילות הקיימות, מאזור מחלף לוד במזרח ועד אזור מושב צפריה במערב. מבנה התחנה יהיה חדש כולו והוא יחליף את המבנה הקיים. התחנה החדשה תורכב משני מבנים מקורים וממוזגים: מבנה ראשי מעל שתי המסילות הקיימות ומבנה משני מעל שתי המסילות החדשות המתוכננות. שני המבנים יחוברו באמצעות גשר הולכי רגל.

ראו גם
תחנת הרכבת שוהם

קישורים חיצוניים


 תחנת הרכבת נמל התעופה בן-גוריון באתר רכבת ישראל
 שדרוג והרחבת תחנת נתב"ג, באתר ח.פ.ת הנדסה – תרשים ותמונות של הרחבת התחנה המתוכננת
 תחנת רכבת נתב"ג, באתר משרד האדריכלות מוססקו – פירוט לגבי הרחבת התחנה המתוכננת

הערות שוליים

קטגוריה:קו הרכבת המהיר לירושלים
נתב"ג
קטגוריה:נמל התעופה בן-גוריון: תחבורה